: जेबो नङा जान…, बियो गावनि खर’खौ आंनि फाफेलाव फज’यो । बिनिनो बिरखारनाय दोंनैसो खानाइदोङा आंनि मोखांखौ हुब्लिरफैयो । लिकाखौ लानानै सिमां राइजोआव आं गेलेहैयो । अखाफोर गानाय जोमैनि आमोलाव सिगांग्रो जुलि लाहैयो । सिखिरि गाङाव बाथाबनानै हाथरखि नायहैयो । सांग्रेमाफोराबोसो बरायसै गावसोरनि जोंथि लुचिफेरिनखौ फोजोङै फोजोङै लिका आरो आंनि गोथार जुलियाव । मिथाइयारिफोरासो खुदै गसै । थांनायनि फैनायनि मिथाइ जासिफैयै जासिफैयै नुबिलिफोरा गोजामखासै ।